จีดีพีสหรัฐพุ่งดันหุ้นทะยานทุบสถิติใหม่
เศรษฐกิจเมืองลุงแซมโตเกินคาด หลังยอดใช้จ่ายเพิ่ม ดันหุ้นดาวโจนส์แตะ 1.8 หมื่นจุด
29 ต.ค. 2565

เศรษฐกิจเมืองลุงแซมโตเกินคาด หลังยอดใช้จ่ายเพิ่ม ดันหุ้นดาวโจนส์แตะ 1.8 หมื่นจุด
กระทรวงพาณิชย์ของสหรัฐปรับเพิ่มอัตราการขยายตัวของผลิตภัณฑ์มวลรวมภายในประเทศ (จีดีพี) ในไตรมาส 3 จาก 3.9% เป็น 5% ซึ่งเป็นระดับสูงสุดในรอบ 11 ปี เนื่องมาจากการใช้จ่ายของผู้บริโภคและการลงทุนของภาคธุรกิจมีความแข็งแกร่งมากขึ้น ส่งผลให้ดัชนีอุตสาหกรรมดาวโจนส์ปรับตัวเพิ่มขึ้นทะลุระดับ 1.8 หมื่ีนจุด เป็นครั้งแรก
นักลงทุนมีความเชื่อมั่นต่อเศรษฐกิจสหรัฐเพิ่มมากขึ้น หลังจากมีการเปิดเผยตัวเลขจีดีพีที่สูงเกินกว่าที่คาดการณ์ไว้ ประกอบกับธนาคารกลางสหรัฐ (เฟด) เริ่มแสดงความชัดเจนในการปรับขึ้นอัตราดอกเบี้ยปี 2015 ซึ่งเป็นการเติบโตที่สวนทางกับเศรษฐกิจในภูมิภาคอื่นๆ เช่น ยุโรปที่ยังอยู่ในช่วงขาลง และจีนกับกลุ่มประเทศตลาดเกิดใหม่ยังไม่ฟื้นเต็มที่
“ตัวเลขเหล่านี้นับว่าเป็นการเติมฟืนใส่ไฟ ซึ่งเฟดมีส่วนในการขับเคลื่อนทุกอย่าง พร้อมกับอีกสองปัจจัยที่สร้างการกระตุ้นช่วงปลายปี” สตีเฟน คาร์ล นักลงทุนจากวิลเลียมส์แคปปิตอล ธนาคารเพื่อการลงทุน กล่าว
นอกจากนี้ ตัวเลขการใช้จ่ายของผู้บริโภคช่วงเดือน พ.ย. เติบโตเร็วขึ้น 0.6% เมื่อเทียบกับเดือนก่อนหน้า เป็นผลมาจากราคาน้ำมันที่อยู่ในช่วงขาลง และความเชื่อมั่นที่แข็งแกร่งขึ้น